Nog drie vas ná wag in winkelroof sterf | Maroela Media
Nog drie vas ná wag in winkelroof sterf
Die polisie in Limpopo het nog drie verdagtes in hegtenis geneem in verband met die rooftog by 'n Polokwane-winkelsentrum waartydens 'n veiligheidswag doodgeskiet is.
'n Totaal van vyf verdagtes is reeds in hegtenis geneem in verband met die voorval Woensdag by die Savannah Mall toe 'n groep gewapende mans 'n juwelierswinkel beroof het. Die verdagtes het met 'n onbekende bedrag kontant en juwele gevlug, waarna een van die verdagtes die veiligheidswag wat toevallig op die toneel afgekom het, doodgeskiet het.
Twee verdagtes is Woensdag 'n paar uur ná die rooftog in hegtenis geneem nadat die polisie hulle deur middel van beeldmateriaal van kringtelevisiekameras geïdentifiseer het. Kapt. Ntobeng Phala, woordvoerder van die polisie, het gesê die ander verdagtes is Donderdagoggend by 'n huis in Seshego in hegtenis geneem.
"Ons is baie optimisties dat ons die oorblywende verdagtes ook in hegtenis sal neem." Phala het gesê die verdagtes sal tereg staan op aanklagte van moord en gewapende roof.
Devon-plaasmoord: Verdagte in struweling doodgesteek
Lymen vul nou éérs slaggate
Welgedaan aan die SAP manne,
Ek sou graag wou weet wat is die verdagtes se misdaad rekord is en by hoe lank hul in arres gaan bly voor hul weer op straat is.
Ek en my 13 jarige seun was ook ten tye van die roof daar en tussen skote wat net sowel 1 van ons kon tref. Só traumaties. Dankie dat hulle vasgetrek is – goeie werk. Hopelik bly hulle nou waar hulle hoort. So jammer vir die wag wat met sy lewe geboet het a.g.v. selfsugtige gewetenlose gemors!